Ulama yeḥṣa ur yelli win ara inadin fell-as amek yella, ula win ara inadin fell-as amek i d-yeggra neɣ amek i as-gan wussan maca, ass-a yegr-d tiɣri s kra yennuɣ ur yettmettat. Crif Wanuɣi
Ameɣnas-nni, ugin ad kfun fell-as iɣeblan.
Γas d iṭij yerɣan neɣ d adfel yessan ɣas d aẓru yeḥfan iḥemmel amennuɣ-ines
Ikelxit zzman, amzun yewwi d aewessu.
Taqbaylit n imeɣban ur yelli win i tt-yerwan.
D taftilt igenwan tuɣ-d yal amkan.
D ttar aberkan yettara s wurfan.
Yečča-t nnif. Acku yeḥṣa ayen akk yennuɣ ur s-cfin ara ass-a, ayen ɣef yennuɣ akk yesfsi am wedfel, teẓḍa fell-as tissit. Ma d ameɣnas-nni meskin, mazal-it deg-s yettidir, mazal-it yis-s yettneffis, ɣas akken qerriḥt fell-as tallit maca, yewwi-tt s tebɣest d tissas, am akken yewwi leetab n tudert, leetab akk n wid yettennaɣen.
Ih! ameɣnas-nni meskin ass-a mačči kan d tallit kan i t-yettun maca ula d imdukal-is...ttun-tt.
Ih! Ameɣnas-nni meskin, ugin ad t-id-mektin.
Anwa ara iɛezzin wayeḍ ma yeɣli umeɣnas-nni?
D taqbaylit i yettuɣaḍen ad d-tegri d taǧalt ma ara tt-yeǧǧ umeɣnas-nni.
Amek ara teḍru d teqbaylit ma yella yettwattu umeɣnas-nni?
D acu n wudem s ara nmager ameɣnas-nni yefkan fell-as tudert-is, win
yettnadin, ittennaɣ irennu akken ad tt-id-yessali?
D acu ara isebbren agdud ma ara yexsi lefnar n win akken i s-izeggiren, i skan-as iberdan?
D acu n wawal yessismiḍen urɣu n wegdud i seg ara iɣab umeɣnas-nni, isefḍen imeṭṭawen, yesserkaden lexwaṭer s wawal ẓiḍen i d-yettagem si tala n sswab d leɛqel.
Ameɣnas-nni... d tagi i d tufert i deg yettidir ussan-is, d tagi i d tamurt i deg i d-yeggra.
Di taggara, war ma yessaweḍ ɣer yeswi-is, mi yettwattu s kra n wayen yennuɣ, yeggra-d yakk d tugniwin n yizri, ueggra-d akk d wuguren i t-yetteqden am issufa.
Ameɣnas-nni, ass-a yeggra-d d ameḥbus n yilem berriken, ilemm yeččuren d d tugdi.
Ih! Ameɣnas-nni, ass-a yuɣal d asemmaḍ, tekfa deg-s tebɣset, yekfa deg-s umennuɣ alami yuɣal bḥal d amexlul. D akka i yedder umeɣnas-nni meskin, ass-nni ma ad yemmet ad d-t-id mektin d ameɣnas.
Ulama yeḥṣa ur yelli win ara inadin fell-as amek yella, ula win ara inadin fell-as amek i d-yeggra neɣ amek i as-gan wussan maca, ass-a yegr-d tiɣri s kra yennuɣ ur yettmettat.
Crif Wanuɣi
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn bug_Latn